Mary Esther Kropp Dakubu

**Mary Esther Kropp Dakubu** (27 April 1938 yuunɛ la puan, in Boston, Massachusetts – 17 November 2016, in Boston, Massachusetts) daa de la American linguist bɔna Gaana tiŋa puan, Ghana, ti a tuunɛ kankaŋi kɔ'ɔm bisa la Gaana tɔgum yɛla Ghanaian languages. A yuum de la  professor emerita bɔna Afireka zamesegɔ weleŋo n boi Gaana Yunivesity puan, a me pɔsɛ bini la 1964 yuunɛ la puan.

## A zamesegɔ la a tuuma yɛla Education and career
Kropp Dakubu yuum zamesɛ to’e a  M.A. satifiketi la University of Pennsylvania 1962 yuunɛ la puan. 1964 yuunɛ la puan ti ba yuum loe e ti a dɛna viisera (Research fellow) bɔna Afirika zamesegɔ weleŋo n boi Gaana Yunivesity la puan. A daa le zamesɛ to’e a PhD yɛsera wɛseti Afirika duma tugum yɛla (West African Languages) bɔna  School of Oriental and African Studies (SOAS), University of London, 1968 yuunɛ la puan, a viisegɔ gɔŋɔ la yelezuo de la, "A comparative study of Ga and Adangme with special reference to the verb."  N yuuyuum zamesɛ ba’asɛ la, ti a yuum le lem Gaana tiŋa puan ta pɔsɛ a tuuma la n boi Gaana Yunivesity la puan. Ba daa le pa’asɛ e la ke’eŋo n de ‘Senior Research Fellow' bɔna Afirika zamesgɔ weleŋo la, 1972 yuunɛ la puan, a yuum le to'e ‘Associate Professor' ke'eŋo 1982 yuunɛ la puan, de me yuum nyaa kɔ'ɔm lebege Professor amiŋa 1987 yuunɛ la puan. A yuum de la mina n doli ‘Director poore (Deputy Director)  bɔna Afirika zamesegɔ duma weleŋo la, la 1987 ta paɛ 1989 yuunɛ la puan.  A daa to'e la PhD n boi West African Languages ze'ele School of Oriental and African Studies (SOAS), University of London, 1968.  Naasisega ŋmarega la, 2010 yuunɛ la puan, Gaana Yunivesity la daa le boi e la ke’eŋo n de ‘Professor Emerita' ti la dɛna makerɛ la n kuregɛ ka le tuna Dee kelum suŋera sukuu la (scholarship).

A yuum de la mina n mu’uri nini zamesera Gaana yetɔgum la za’a, gulesera Gaana tɔgum woo linguistic gɔnɔ buuri buuri de me kelum ita viisegɔ duma basa ti gɔŋɔ la tulesum dɛna ma’a. A me daa kelum dɛna la nɛresɛka n keŋe amiŋa bbɔna(*West African Linguistics Society*, la *Linguistics tigese’ere n boi Ankara so’olum la, la Gaana Linguistics tigere la puan*.

## Yelesi’a ti a nyaŋɛ tum biŋe (Notable achievements)
Kropp Dakubu,  (in 1967 yuunɛ) Florence Dolphyne la nɛreba basɛba n yuum lagum pɔsɛ biŋe ‘Linguistic Circle of Accra 1967 yuunɛ la puan, pooren ti ba daa nyaa tee e ti a dɛna ‘Linguistics' tigere n boi Gaana tiŋa puan, a yuum de la Gaana Linguistics tigere la kuka zuo daa pɔsɛ 1989 yuunɛ la puan ta paɛ 1993 yuunɛ la puan le malum to'e kuka la 1996 yuunɛ la puan ta paɛ 2000 yuunɛ la puan. A yuum kelum dɛna la mina n demeseri Gaana duma Linguistics gɔnɔ, ti tuundina wa daa pugum dɛna la ‘Linguistic Circle of Accra' la Gaana *‘Journal of Linguistics',* ( journal of the Linguistics Association of Ghana). A me daa kelum lagum pɔsɛ biŋe West African Linguistics Society (WALS) ba yuum pɔsɛ biŋe tigere wa la Legon tiŋa la puan, 1965 yuunɛ la puan.

N daa tum yuue la iŋa, a daa tari zi'isum bisega ke’eŋo Yunivesity duma zo'e zo'e tiŋa wa za’a puan, magesi wuu, NTNU Trondheim, Indiana University, Hamburg University la Bayreuth University.

## Gɔnɔ tu sesi ti a nyaŋɛ dikɛ biŋe peelum (Selected publications)
·       Ameka, Felix K and Mary E. Kropp Dakubu, eds. 2008. *Aspect and Modality in Kwa languages*. Amsterdam: John Benjamins.

·       Kropp Dakubu, Mary E. 1970. The categories of the Ga verbal group. *Journal of African Languages* 9: 70–76.

·       Kropp Dakubu, Mary E. 1986. Downglide, floating tones and non WH-questions in Ga and Dangme. In *The phonological representation of suprasegmentals*, ed. by K. Bogers, H. van der Hulst and M. Mous, 153–173. Dordrecht: Foris.

·       Kropp Dakubu, Mary E., ed. 1988. *The Languages of Ghana*. reprinted in 2016. Routledge Revivals. 

·       Kropp Dakubu, Mary E. 1997. *Korle meets the sea: A sociolinguistic history of Accra*. Oxford University Press. 

·       Kropp Dakubu, Mary E. 2004. Ga clauses without syntactic subjects. *Journal of African Languages and Linguistics* 25: 1-40.

·       Kropp Dakubu, Mary E. 2013. *Dangme-English Dictionary with English-Dangme Glossary - Draft*. Legon.

## Fu me ta’am kelum bisɛ (See also)
·       Florence Dolphyne

·       Alan Stewart Duthie

## References

## Visɔgɔ Lɔgɛrɔ